
                Nr.23/188/2002

BIROUL PERMANENT

AL

CAMEREI DEPUTAŢILOR



În conformitate cu prevederile art.89 şi 107 din Regulamentul Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.116/2002 privind modificarea Legii nr.373/2002 pentru aprobarea finanţării repatrierii personalului navigant, debarcat sau aflat la bordul unor nave maritime de transport, achitarea drepturilor restante şi pentru menţinerea în siguranţă a navelor din patrimoniul Companiei de Navigaţie Maritimă "Romline"  - S.A. Constanţa.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

István Antal

                Nr.23/188/2002

RAPORT

asupra proiectului de Lege pentru aprobarea Ordonanţei de urgenţă a Guvernului nr.116/2002 privind modificarea Legii nr.373/2002 pentru aprobarea finanţării repatrierii personalului navigant, debarcat sau aflat la bordul unor nave maritime de transport, achitarea drepturilor restante şi pentru menţinerea în siguranţă a navelor din patrimoniul Companiei 

de Navigaţie Maritimă "Romline" - S.A. Constanţa



1. În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond, în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr.116/2002 privind modificarea Legii nr.373/2002 pentru aprobarea finanţării repatrierii personalului navigant, debarcat sau aflat la bordul unor nave maritime de transport, achitarea drepturilor restante şi pentru menţinerea în siguranţă a navelor din patrimoniul Companiei de Navigaţie Maritimă "Romline" - S.A. Constanţa, trimis cu nr.473 din 30 septembrie 2002.



Prin acest proiect de lege se propune prorogarea unor termene prevăzute în Legea nr.373/2002 după cum urmează:



- termenul prevăzut pentru încheierea convenţiilor între Compania Naţională de Navigaţie Maritimă "Romline" - S.A. Constanţa şi Autoritatea pentru Privatizare şi Administrarea Participaţiilor Statului, se prorogă de la 30 iunie 2002 la 30 noiembrie 2002;


- termenul pentru drepturile restante se prorogă de la 31 martie 2002 la 31 august 2002;



- termenul pentru cheltuielile ocazionate de trimiterea echipajelor de schimb şi menţiunea în siguranţă a navelor, se prorogă de la 30 aprilie 2002 la 30 septembrie 2002.



Ordonanţa de urgenţă a fost avizată favorabil de Consiliul Legislativ cu nr.1215 din 19 septembrie 2002.



Proiectul de lege a fost avizat favorabil de Comisia juridică, de disciplină şi imunităţi, cu nr.473/02.10.2002, în forma propusă de Guvern.



Proiectul de lege a fost trimis spre adoptare Camerei Deputaţilor cu nr.E 302 din 19 septembrie 2002.



2. În raport de obiectul şi conţinutul său, proiectul de lege face parte din categoria legilor ordinare.



3. Comisia pentru industrii şi servicii a examinat proiectul de lege în şedinţa din 2 octombrie 2002. La lucrările comisiei au participat reprezentanţi din partea Autorităţii pentru Privatizare şi Administrarea Participaţiilor Statului şi Autorităţii pentru Valorificarea Activelor Bancare.



4. La lucrările comisiei au fost prezenţi 24 deputaţi din totalul de 26 deputaţi, membri ai comisiei.



Raportul comisiei a fost adoptat cu unanimitate de voturi.



5. În urma dezbaterii, Comisia pentru industrii şi servicii propune adoptarea proiectului de lege în forma prezentată de Guvern.
               PREŞEDINTE,                                              SECRETAR,

                 István Antal                                                Aurelia Vasile

Expert,

Daniel Bădina

